Plateanmeldelse:Diverse artister 
- «Tyst för fan: 
Ekon från Ebba Grön» 

Ekko av fortid og samtid. 

ALBUM: 
PUNK Diverse artister «Tyst för fan: 
Ekon frän Ebba Grön» (BMG Chrysalis/Sony) 
En vellykket hyllest til noe så ikonisk skulle være umulig. 
Men verden går ikke så mye fremover; de sosiale og personlige utfordringene er like aktuelle. 

Hvilket gjør samlingen like sann som da Thåström, Eriksson og Ljungsted bare var tre kompiser i Rågsved. 

«Vad ska du bli?» justeres for eksempel til curlinggenerasjonen, og Alina Devecerski gjør «800&#730;» 2013-sint. 
Eneste norske, Honningbarna, gjør sin beste låt på veldig lenge. 

Smartest er «Beväpna er» av Samling, der motsetningen mellom tekstens mobiliseringsoppfordring og arrangementets Coldplay-klingende popbunn blir forførende sødmefylt - og mye sterkere. 

BESTE LÅT: 
«Beväpna er» 

TOR MARTIN BØE 
